Nisajoki

Nisajoki () on Suomenlahteen laskeva joki Venäjällä ja Suomessa. Joen vesistöalue sijaitsee pääosin Venäjällä Viipurin piirin alueella, mutta latvaosa ulottuu Suomessa Lappeenrannan kaupungin alueelle (entisen Ylämaan kunnan alueelle). Vesistö saa alkunsa Vilajoen ja Tervajoen vesistöjen väliin jäävältä alueelta Vilajoen vesistöön kuuluvan Pukalusjärven koillispuolelta. Vedet virtaavat täältä kaakkoon Suomen ja Venäjän rajalla sijaitsevaan Lapjärveen. Joen varrella Venäjän puolella on kuivatettu Nisajärvi. Vesistön venäjänpuoleinen osuus sijaitsee entisten Säkkijärven ja Vahvialan kuntien alueella. Joki laskee Viipurinlahteen Nisalahden kylän kohdalla.

Suomen joet
Lappeenrannan joet
Leningradin alueen joet
Luovutettujen alueiden joet
Säkkijärvi
Vahviala
Suomenlahteen laskevat vesistöt
Suomen vesistöt
Venäjän vesistöt
Ylämaa